Heimasíðan hjá ÍSF setir kendum fólki spurningar um ítrótt og rørslu: Hesa ferð er gesturin John William Joensen, blaðstjóri á Norðlýsinum Hvat gert tú fyri at halda teg í form? Eg haldi meg í form við at hjúkla um konu og børn. Eisini er ein vatnfløska frá Føroya Bjór tryggur fylgisneyti! Ert tú limur í ítróttarfelag? Havi bara verið limur í KÍ og farið ongantið av skifta felag, so leingi sum eg hava vit og skil. Íðkaði tú ítrótt sum barn? At fara út at renna er ikki gott fyri sosialu samveruna–har hevur ein hugnaligur biti saman við familju og vinfólki nógv størri týdning. Var tað ikki fyri tað ÍSF og tey, sum gera ólønt arbeiði, var einki samfelag! Um vit bara høvdu tað, sum fólk hava fingið løn fyri–so var sera lítið. Tað mugu og skulu itróttarleiðarar leggja sær í geyma, at ungdómsarbeiði er grundarlagið undir úrvalsítrótt–har hevur tað alstóran týdning at halda hesi bæði atskild!! Eingin má offra ungdómsarbeiðið fyri eina medalju–hetta er mest grundleggjandi málsetningurin undir einum felag, sum vil vaksa og trívast.